Document ID: 31986R2936

KOMISSION ASETUS (ETY) N:o 2936/86,
annettu 24 päivänä syyskuuta 1986,
oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1454/86(), ja erityisesti sen 11 artiklan 8 kohdan,
sekä katsoo, että
komission asetuksen (ETY) N:o 2677/85(), sellaisena kuin se on viimeksi muutettuna asetuksella (ETY) N:o 3818/85(), 17 artiklassa säädetään, että edellytyksenä kaikkeen yhteisen tullitariffin alanimikkeeseen 15.07 A kuuluvan oliiviöljyn vapaaseen liikkeeseen luovutukseen yhteisössä on todisteen esittäminen siitä, että on annettu vakuus, jonka tarkoituksena on estää, että kolmansista maista peräisin olevat öljyt saisivat kulutustukea; kyseisen asetuksen 18 artiklassa edellä tarkoitetun vakuuden vapauttamiseen vaadittavien edellytysten joukossa on öljyn vienti irtotavarana tai nettosisällöltään suuremmissa kuin viiden litran tuotetta lähinnä olevissa pakkauksissa,
asetuksen N:o 136/66/ETY 20 artiklan mukaisesti kolmansiin maihin vietäville oliiviöljyille voidaan myöntää tuki; tuen määrä voi vaihdella muun muassa sen huomioon ottamiseksi, että on myönnetty kulutustukea,
asetuksen (ETY) N:o 2677/85 6 artiklan mukaisesti irtotavarana oleva tai nettosisällöltään suuremmissa kuin viiden litran tuotetta lähinnä olevissa pakkauksissa oleva oliiviöljy ei voi saada kulutustukea; tämän vuoksi on tärkeää säätää perusteettoman taloudellisen hyödyn saamisen estämiseksi, että vietäessä näin pakattua oliiviöljyä kyseisen kulutustuen suuruisen vakuuden vapauttamisen mahdollistavaa todistusta ei voida antaa, jos tämä toimi saa tukea, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2677/85 18 artiklan 4 kohdan ensimmäisen alakohdan loppuun virke seuraavasti:
"Edellä 1 kohdan b alakohdassa tarkoitetussa tapauksessa tätä todistusta ei kuitenkaan anneta, jos kyseinen vienti saa vientitukea."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä syyskuuta 1986.

Labels: 3
17
6